രാഹുല് ഗാന്ധിയ്ക്ക് വേണ്ടി പട്ടിക പൊളിക്കേണ്ടി വരും: ആണിയടിച്ച വി ഡി സതീശനും കെ സുധാകരനും തിരിച്ചടി തിരുവനന്തപുരം: കോണ്ഗ്രസില് മൂന്നാമതൊരു ഗ്രൂപ്പ് സൃഷ്ടിക്കാനുള്ള വി ഡി സതീശന്റെയും കെ സുധാകരന്റെയും നീക്കങ്ങള് പാളി. ഡിസിസി അധ്യക്ഷപട്ടികയില് അതൃപ്തിയെന്ന് രാഹുല്ഗാന്ധി. വനിതാ പ്രാതിനിധ്യമില്ലാത്ത പട്ടിക അംഗീകരിക്കില്ലെന്നും പട്ടികയില് പിന്നാക്ക പ്രാതിനിധ്യമില്ലെന്നും രാഹുല്ഗാന്ധി ചൂണ്ടിക്കാണിച്ചു. പട്ടികയില് അതൃപ്തിയറിയിച്ച രാഹുല് പട്ടിക പുനഃപരിശോധിക്കാന് നിര്ദേശം നല്കിയിട്ടുണ്ട്. രാഹുല് ഗാന്ധിയുടെ ഇടപെടല് മൂലം പട്ടികയില് നിന്ന് മുതിര്ന്ന നേതാക്കളുടെ അനുയായികളെ പുറത്താക്കേണ്ടിവരും. അത് പ്രതിപക്ഷ നേതാവിനും കെ സുധാകരനും വലിയ വലിയ തിരിച്ചടിയാണ് സമ്മാനിക്കുക. അതുകൊണ്ട് തന്നെ രാഹുലിന്റെ ഈ അതൃപ്തി കോണ്ഗ്രസ്സില് പുതിയ പ്രശ്നങ്ങള്ക്ക് വഴിയൊരുക്കുമെന്നാണ് റിപ്പോര്ട്ടുകള് സൂചിപ്പിക്കുന്നത്. അതേസമയം, കോണ്ഗ്രസില് കാലങ്ങളായി തുടരുന്ന പിളര്പ്പ് വീണ്ടും വ്യക്തികളിലൂടെ വര്ധിച്ചുകൊണ്ടിരിക്കുകയാണ്. ഓരോ വ്യക്തികള്ക്കും ഓരോ മുന്നണിയെന്ന രൂപത്തിലാണ് കോണ്ഗ്രസ് പാര്ട്ടിയുടെ ഘടന തന്നെ നിലനില്ക്കുന്നത്.